cyanic-selkie/wikianc huggingface dataset:
Knokkelbiller
Knokkelbiller (Trogidae) er en familie av biller som hører til gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester. To arter er funnet i Norge.
Utseende
Små til middelsstore (2,5 – 20 mm), ovale til avlange biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. Hodet er kort og bredt, antennene 10-leddete med en tre-leddet kølle. Brystskjoldet (pronotum) er kort og bredt, med påfallende opphøyde lister eller knøler. Dekkvingene er ganske brede, med tydelige punktrekker og opphøyde lengdelister mellom dem. Beina er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.
Levevis
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Ellers ser man dem sjelden.
Matrjosjka
Matrjosjka (og skrevet som matruska eller matrusjka; etter russisk матрёшка, også kjent som babushka) er i russisk tradisjon en hul, dekorativt malt dukke, og en typisk suvenir i Russland. Dukkene kan deles i to, og inni hver dukke er det en mindre, lignende dukke.
Tradisjonen kom til Russland fra Japan på slutten av 1800-tallet. Her var den japanske tradisjonen kombinert med russisk håndverkstradisjon – russiske håndverkere hadde hundreårig tradisjon med å male påskeegg av tre. Den første kjente Matrjosjka-maleren var Sergej Maljutin. Han tegnet en skisse og ba tredreieren Vasilij Zvjozdotsjkin om å lage et sett dukker. Den første ble malt som en voksen bondejente, søstrene hennes ble stadig yngre – den innerste var bare et spedbarn.
Ved verdensutstillingen i Paris i 1900 ble dukkene kjente i vesten, og de ble snart populære.
Matrjosjka-dukker er gjerne skåret i lindeved.
Manjeet Singh
Manjeet Singh (født 10. oktober 1988) er en indisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 19.
Timianblåvinge
Timianblåvinge (Phengaris arion) er en av blåvingene, en dagaktiv sommerfugl i gruppen glansvinger. Den er fredet i Europa.
Utseende
Hannen har mørk blå-svart farge på vingenes overside. Langs vingeranden, et fint hvitt tynt bånd eller kant (frynser) ytterst, og et mørkere svart innenfor. På framvigene noen små svarte flekker. Vingeundersiden er lyst grå-brun med mørke flekker i lyse ringer. Ved vingeroten utbrer et lysere blå-grønt farge felt seg. Vingenes underside mangler gulorange flekker, men har en rekke med doble små mørke flekker langs kanten. Hunnen er mørkere, men lik hannen. De små mørke flekkene på framvingen er større.
Thomas K. Mattingly II
Thomas Kenneth «Ken» Mattingly II (født 17. mars 1936 i Chicago i Illinois) er en amerikansk pilot og astronaut.
Timianblåvinge
Utseende
Vingespennet er mellom 33 og 42 millimeter.
Thomas K. Mattingly II
Romferder
Mattingly var egentlig utpekt til være pilot på kommandomodulen på Apollo 13, men han ble fjernet fra ekspedisjonen tre dager før oppskytningen etter at ett av reservemannskapets medlemmer hadde fått meslinger fra sønnen sin. Mattingly var den eneste som ikke hadde hatt meslinger og ble dermed satt på bakken. Mattingly fikk aldri meslinger.
Timianblåvinge
Utseende
Fasettøynene er mørke. Palpene stikker spisst fram foran hodet. Antennene er trådformet og har en utvidelse (antenneklubbe).
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår.
Fasettøynene er stor og mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og flatt, med et fint punktert mønster.
Larven har generelt tykk hud og er ganske hardføre. Den er svakt fiolett rødlig med mørkere rygglinje. På sidene er den mer grønnlig på farge. Etter at den er blitt hentet av maur til en maurtue, skifter den farge til gulhvit. Undersiden er flat, mens oversiden er velvet. Larvens kropp smaler litt bakover. På bakkroppen har eldre larver har et par tentakler, som kan skytes ut og trekkes inn igjen. Kjertlen som produserer aminosyrer og det sukkerholdige stoffet, finnes på larvens sjuende bakkroppsledd.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppen er bønneformet og urørlig, den er gyllen gult til mer brun på farge.
Levevis
Timianblåvinge foretrekker tørre åpne sandholdige lokaliteter, langs strender og lignende.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra juni til august. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring. Larvene lever på smaltimian og bergmynte.
Andreas Theodor Holm
Andreas Theodor Holm (født 24. april 1827 i Kristiansand, død 4. februar 1886 i Herefoss) var en norsk landhandler, ordfører og stortingsmann fra Kristiansand.
Timianblåvinge
Larvene
Timianblåvinge lever som eldre larver i samspill (symbiose) med maur, særlig i slekten Myrmica. Larven lever den første tiden som plantespiser på frøanlegget til næringsplanten. Men bare de første 10 til 20 dagene, til den har vokst til en lengde på omtrent 3–4 mm. Da slipper den seg ned på jorden, hvor en maur etterhvert vil finne den. Ved den minste berøring utsondrer larven et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet. Når mauren finner larven blir den tatt med til maurtuen, hvor larven fortsetter å leve inne i maurtuen, av mat maurene har samlet og av maurlarver. Larven overvintrer i maurtuen.
De to tentaklene på bakkroppens åttende ledd, hos eldre larver, produserer trolig også et feromon som styrker sameksistensen med maurene ytterligere. Larvens kroppstemperatur er mellom 35 og 38 grader °C. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Timianblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppestadiet gjennomføres i maurtuen. Puppeperioden varierer etter temperaturen, vanligvis mellom to til fire uker. Etter klekking og mens vingene fortsatt er reduserte og ikke tørket, kryper sommerfuglen ut av maurtuen, uten at maurene gjør den noen skade.
Flere arter av darwinvepser (Ichneumonidae) lever som parasitter på larvene. Disse vepsene er helt avhengig av glansvinger i underslekten Maculinea for å overleve.
Rødlisteart
Timianblåvinge er på IUCN rødlisten (2007 IUCN Red List of Threatened Species.), og har kategorien LR/nt – Nær truet (Near Threatened).
Fredet i Europa
Timianblåvinge er fredet i Europa, innen EU.
Utbredelse
Timianblåvinge finnes i mellom- og sydlige Europa, østover i Asia, til Mongolia. Den finnes noen få plasser i Danmark og i det sørlige Sverige og Finland. Ikke i Norge.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Andreas Theodor Holm
Holm var sønn til en skipper. I yngre år var han kontorist hos sorenskriveren i Herefoss. I 1852 kjøpte han sorenskrivergærden på Nes i Herefoss, der han siden drev landhandel. Holm var ordfører i Herefoss fra 1858 til 1885. I tillegg hadde han en mengde kommunale verv. Han var også amtsrevisor i mange år.
Vinteren 1886 døde han i hjemmet sitt i Herefoss.
Eirik Bjodaskalle
Eirik Bjodaskalle var ifølge sagaen en stormann på Jæren. Han bodde ifølge sagaen på Oprekstad, som muligens kan være identisk med gården Obrestad i Hå i det 10. århundre, og han levde i hvert fall i år 963. Eiriks far var Viking-Kåre. Han var morfaren til kong Olav Tryggvason. To barn er omtalt i sagalitteraturen:
Da Astrids mann Tryggve Olavsson ble drept rundt 963, flyktet hun med sin lille sønn Olav til sin far. Dronning Gunhild og Gunhildssønnene fulgte etter henne til Oprekstad, men Eirik klarte å få datteren og barnebarnet i sikkerhet. Astrid og Olav flyktet til Sverige og oppholdt seg der i flere år. På veien videre til Astrids bror i det nåværende Russland ble skipet deres på vei over Østersjøen bordet av sjørøvere, og både Astrid og den vesle sønnen ble solgt som treller.
EM i roing 1908
EM i roing 1908 (europamesterskapet i roing) ble arrangert i Luzern i Sveits i 1908.
Nállu
Nállu (Samisk for Nålen) er et fjell i Kiruna kommune i Norrbotten, Sverige. Fjellet har fått navn etter sin spisse form, der det reiser seg bratt opp fra dalbunnen mellom høyere fjell. Toppen ser utilgjengelig ut fra øst, men kan bestiges fra vest.
Liu Yuxiang
Liu Yuxiang (født 11. oktober 1975) er en kinesisk judoka.
Hun representerte Kina under Sommer-OL 2004 i Athen, der hun ble utslått i andre runde. Hun tok bronse under Sommer-OL 2000.
Éric-Emmanuel Schmitt
Eric-Emmanuel Schmitt (født 28. mars 1960) er en belgisk, franskspråklig forfatter. Han skriver drama og romaner. Hans skuespill har blitt oppført i over femti land.
Schmitt lar i mange av stykkene og romanene sine kjente, historiske personer opptre: Sigmund Freud i Le Visiteur, Diderot i Le Libertin, Pontius Pilatus, Jesus og Judas Iskariot i Evangeliet ifølge Pilatus og Adolf Hitler i Adolf H's to liv. Videre er religion et tilbakevendende tema – ofte slik at to personer fra ulike religioner stilles overfor hverandre: islam og jødedommen i Herr Ibrahim og Koranens blomster, jødedommen og kristendommen i Noas barn og i Milarepa buddhismen.
Et gjennomgangsmotiv hos Schmitt er barnet som adopteres og søker seg fram til en ny far (Herr Ibrahim og Koranens blomster, Oscar og den rosa damen og Noas barn). Flere kritikere har pekt på at det er forfatteren som inkarneres i det søkende barnet.
Enigmavariasjonene ble spilt på Oslo Nye Teater i 2001 og Til døden skiller oss ad på Nationaltheatret i 2006.
Carl August Struensee
Carl August Struensee (fra 1789 Struensee von Carlsbach), (Født 1735 i Halle, død 1804 i Berlin) var professor i matematikk, prøyssisk finansminister og bror til Johann Friedrich Struensee. Han var i 14 år en ansett vitenskapsmann innenfor krigsvitenskap ved akademiet i Liegnitz.
I april 1771 kom han til København og ble sjef for finansadministrasjonen. Han ble arrestert sammen med broren 17. januar 1772 og satt fengslet på Kastellet. Etter et halvt år ble han løslatt og avskjediget uten å bli anklaget for noen forbrytelse. Under Guldbergperioden ble han adlet i 1789 under navnet von Carlsbach.
I Preussen fortsatte han sin ministerkarriere innenfor toll- og fabrikkvesenet til sin død.
Maic Sema
Maic Ndongala Namputu Sema (født 2. desember 1988) er en svensk fotballspiller som spiller for IFK Norrköping.
Han har tidligere spilt for. Han debuterte i Tippeligaen den 25. mars 2012 mot. I 2011 ble han kåret til åretsspiller av supporterklubben til Hammarby IF.
22. serierunde i Premier League 2008/09
22. serierunde i Premier League 2008/09 begynte lørdag 17. januar 16:00 med seks kamper. Hull City avslutta dagen hjemme mot Arsenal 18:30. Søndag 18. januar spilte West Ham United mot Fulham 14:30 og Tottenham mot Portsmouth 17:00. Runden ble avslutta mandag 19. januar 21:00 med Merseyside-derbyet mellom Liverpool og Everton på Anfield.
Pompeii
Pompeii (italiensk Pompei) var en romersk by i Italia, liggende 23 kilometer sør for Napoli i regionen Campania, ved utløpet til elven Sarno. Byens navn er avledet av det oskiske ordet pompe = fem, liksom guttenavnet Pompeius, som også har oskisk opprinnelse.
Historie
Byen lå på et flak av lava fra ett av Vesuvs tidligere utbrudd, kanskje det som fant sted ca. 1800 f.Kr. Her var bebyggelse senest 900 f.Kr, og oskernes og samnittenes bymurer ble reist ca. 600 f.Kr. Den gamle veien langs murene markerer byens pomerium, den hellige bygrensen. Døde fikk ikke begraves innenfor. Pompeii ble bygd som havne- og handelsby, men elven Sarno endret sitt løp etter vulkanutbruddet i 79. Byen ble formet av en rekke kulturer, oskisk, gresk, samnittisk og etruskisk. Dette gjenspeiles i arkitektur og utsmykninger. Pompeii ble innlemmet i Romerriket 89 f.Kr. Eldste historiske referanse til Pompeii daterer seg fra 310 f.Kr.
En av de eldste bygningene – et dorisk tempel viet til Herakles – stammer trolig fra ca. 600 f.Kr. De eldste beboerne var oskere. I år 420 f.Kr. ble byen erobret av krigerske samnitter fra fjellene lenger øst. Erobringen slo ut positivt for byens omsetning, og etter hvert ble Pompeii en betydelig handelsby i regionen. Under samnitterkrigene (342-290 f.Kr) kom den formelt under Romas herredømme, men beholdt i realiteten selvstyre. En senere innblanding i Forbundsfellekrigene i begynnelsen av 100-tallet f.Kr. førte til at den i 89 f.Kr. ble beleiret av Sulla, og måtte godta at en romersk garnison ble stasjonert i byen. En såkalt veterankoloni under ledelse av P.Sulla – diktatorens nevø – ble anlagt under navnet Colonia Cornelia Veneri Pompeii. (Veneri viser til at Pompeii var gudinnen Venus' by.) Fra da av ble byen en vanlig romersk provinsby. Innbyggerne var i stor grad velstående. Her er ca. 500 atriumhus for velstående, mot ca. 600 toetasjes småhus for fattige. Pompeii var en tettbefolket by, noe som fikk ødeleggelsene etter det voldsomme jordskjelvet i år 62 e.Kr så mye verre der enn på landsbygden. De fattige bodde kummerlig, uten bad eller kjøkken. De måtte ty til elven eller fontenene når de skulle vaske seg, og måtte spise på kneiper. De mange bakeriene er et tegn på at en stor del av befolkningen ikke kunne lage seg mat hjemme. Den nye akvedukten fra Serino muliggjorde imidlertid tre offentlige bad, noe som tyder på en sterk overklasse. Det bodde rundt 20 000 i Pompeii da Vesuv fikk utbrudd i år 79.
Vulkanutbruddet i 79 e.v.t
Byene Pompeii og Herculaneum ble begravet da den nærliggende vulkanen Vesuv hadde et utbrudd i år 79 e.Kr.; datoen var trolig den 24. oktober 79. Pompeii ble først rammet av et jordskjelv. Rundt middagstid begynte vulkanutbruddet, som varte i to dager. Pompeii ble ikke rammet av lava, men begravd under seks meter med askenedfall grunnet en pyroklastisk strøm fra vulkanen. Dette gjorde at byen ikke ble ødelagt, men bevart som et enestående vitnesbyrd om livet i Romerriket, sammen med nabobyene Herculaneum og Torre Annunziata. Disse tre arkeologiske funnstedene ble i 1997 erklært som verdensarvsteder av UNESCO. Da utbruddet skjedde, lå innbyggertallet på mellom 10 000 og 20 000, og alle mistet livet.
I 1748 ble Pompeii gjenoppdaget, og i 1861 begynte en systematisk utgravning av byen. Det spesielle ved utgravningen av Pompeii er avstøpningene av dem som døde under utbruddet. Innbyggerne ble begravet i aske, som dannet en sementkapsel rundt dem. Likene smuldret etter hvert bort og det dannet seg et hulrom i askelaget. Under utgravningen fylte arkeologene disse hulrom med gips og en fikk frem mennesker og dyr akkurat slk de var da de ble begravet under askelaget. Etter at utgravningene begynte, fikk funnene fra Pompeii samt Herculaneum stor innflytelse på europeisk kunst samt kulturliv. Funnstedet er på 66 dekar, hvorav to tredjedeler er utgravd.
Fyrebilsbibelen
Fyrebilsbibelen eller Studentmållagsbibelen er navn på den første oversettelsen av hele Bibelen til landsmål. Bibelen kom ut sommeren 1921 med tittelen Bibelen eller Den Heilage Skrifti og undertittelen Dei kanoniske bøkerne i Det Gamle og Det Nye Testamentet. Den ble trykket i et opplag på 50 000.
Navnet fyrebilsbibelen kom av at man ikke hadde ferdig en hel vitenskapelig oversettelse fra grunntekstene. Oversettelser på andre skandinaviske språk ble derfor lagt til grunn for oversettelsen. Arbeidet i bibelnemnden til Studentmållaget i Oslo ble ledet av Peter Hognestad. Som helhet bærer bibelutgaven mest preg av Alexander Seippel, som samlet oversatte omkring en tredjedel av Bibelen. Ellers var flere med på å oversette større eller mindre deler av skriftene. Blant disse kan man nevne Lars Eskeland, Jon Mannsåker, Arne Bergsgård, Torkell Mauland, Erik Eggen, Elias Blix, Ivar Mortensson og Anders Hovden. Gustav Indrebø gikk gjennom språkføringen, og sørget for at alt fikk samme form og rettskrivning. Midtsommersdagen i 1921 tok bibelnemnden imot de første eksemplarene av den ferdige Bibelen, og etter ti år var hele opplaget utsolgt. Det Norske Bibelselskapet sikret seg rettene til bibelutgaven, og gikk i gang med å forberede en ny revidert utgave i samsvar med bokmålsutgaven fra 1930. Ragnvald Indrebø tok på seg revisjonen, og i 1938 kom den første «endelige» nynorske Bibelen ut. Denne bibelutgaven blir gjerne kallet Indrebøbibelen.
Seippel brukte en fulltonende og klangrik nynorsk, og han var en språkkunstner. Med Martin Luther som forbilde la han vekt på å få et folkelig bibelspråk. Seippel sa at «språket skulle vera so folkelegt som råd var; difor satte eg meg fyr at eg inkje ville skrive ei setning som eg inkje visste eller trudde at ein norsk bonde kunde segja». Seippel greide å gi det nynorske bibelspråket den rike klangen som har preget det nynorske bibelspråket helt fram til i dag. Det var Seippel som først brukte «Lat»-formene i de tre første bønnene i Fadervår: «Lat namnet ditt helgast». I 1978 kom en form med «La -» også inn i bokmålsoversettelsen.
Utdrag fra Fjerde mosebok
''Fjorde Mosebok 1. kapitlet''
1 So var det den fyrste dagen i den andre månaden året etter dei hadde fare frå Egyptarlandet, då tala Herren til Moses på Sinaiheidi, i møtetjeldet, og sagde: 2 «De skal taka tal på heile Israels-lyden etter ætter og ættgreiner, og skriva upp namni på alle karar, ein for ein, 3 alle våpnføre menner i Israel som er tjuge år gamle eller meir, skal de mynstra, flokk for flokk, du og Aron. 4 Og med dykk skal det vera ein mann av kvar ætt, den som er hovdingen for alle greinerne i ætti.
Marianne Baudouin Lie
Marianne Kjersti Michelle Baudouin Lie (født 10. september 1974 i Oslo) er en norsk cellist, oppvokst og bosatt i Trondheim. Hun er ansatt som universitetslektor ved NTNU, der hun underviser i entreprenørskap for musikere. Som utøvende musiker er hun i hovedsak kammermusiker, og både som solomusiker og i gruppene Alpaca Ensemble og Trondheim Sinfonietta har hun spesialisert seg på samtidsmusikk, men har også deltatt på flere genreoverskridende prosjekter og album.
Lie har vært stipendiat ved Institutt for musikk, NTNU under Program for kunstnerisk utviklingsarbeid (PKU).
Marianne Baudouin Lie er datter av forfatter og litteraturprofessor emerita Sissel Lie og den franske samfunnsgeografen Axel Baudouin. Hun er søster av scenekunstneren og forfatteren Lisa Charlotte Baudouin Lie.
Utdanning
Lie fikk sin første celloundervisning ved Trondheim kommunale musikkskole, og gikk deretter, i 1990–93, musikklinjen ved Heimdal videregående skole i Trondheim. Etter videregående studerte hun et år ved Barratt Due musikkinstitutt (1993–94) og var utvekslingsstudent ved Musikhögskolan i Göteborg, gjennom NORDPLUS-programmet (1996–97).
I 1997 ble hun cand.mag. (cello og kammermusikk) ved Institutt for musikk (NTNU).
Hun studerte i to år ved Royal College of Music i London: 1997–98 Postgraduate Diploma in Performance solo/ensemble recitaist, og 1998–99 Master of music in Chamber music med de to andre musikerne i pianotrioen Trio Alpaca (senere Alpaca Ensemble), Else Bø og Sigrid Elisabeth Stang.
Hennes videre utdanning omfatter både barokkcello med Jennifer Ward Clarke, komposisjon (NTNU 2010–11) og en mastergrad i kammermusikk. Hun har studert med Bjørn Solum (solocellist, Oslo-Filharmonien); Mats Rondin (cellist, dirigent); Leonid Gorokhov, (cellist); Hatto Beyerle (bratsjist, kunstnerisk leder, European Chamber Music Academy) og Stanislaw Kulhawzuk (kontrabassist, Trondheim Symfoniorkester).
Karriere
I 1996 stiftet hun pianotrioen Trio Alpaca sammen med Sigrid Elisabeth Stang (fiolin) og Else Bø (piano). Trioen skiftet senere navn til Alpaca Trio, og utgjør nå kjernen i Alpaca Ensemble.
Etter at hun etablerte seg i Trondheim i 2001, har hun vært aktiv som frilanser i Trondheim Symfoniorkester (TSO), Bergen filharmoniske orkester, TrondheimSolistene, Trondheim Sinfonietta og Trondheim Jazzorkester, samt i diverse samarbeidsprosjekter. I tillegg til å være utøvende musiker, underviser hun, både i cello og kammermusikk, på ulike nivåer.
Lie ble nominert til Spellemannprisen 2022 i klassen samtid sammen med Trondheim Symfoniorkester og Opera og Kai Grinde Myrann for Jon Øivind Ness: Marmæle/Mørkgånga. Hun har også vært nominert til Spellemannprisen to ganger med ulike orkestre: Under Spellemannprisen 2008 vant Trondheim Sinfonietta, der hun var medlem, klassen for barneplate med Så rart ...! med tekster av Inger Hagerup og André Bjerke til musikk av Trygve Brøske. I 2010 ble Alpaca Ensemble nominert i klassen samtidsmusikk for platen Systema naturae. Komponisten, Lene Grenager, ble også nominert som beste samtidskomponist.
I 2016 ble Lene Grenager nominert i klassen TONOs komponistpris for platen Khipukamayuk med Lie og Trondheim Sinfonetta..
Solistoppdrag med orkester (utvalg)
I tillegg til at Alpaca Trio har hatt oppdrag som solister med ulike symfoniorkestre, har Lie hatt flere egne solistoppdrag:
Stillinger og verv (utvalg)
Lie er medlem av Musikkutvalget for innspillings- og publiseringsstøtte under Norsk kulturfond.
I 2008–2013 var hun daglig leder og produsent for Trondheim Sinfonietta, der hun nå er styreleder. I Alpaca Ensemble er hun cellist, produsent og medeier.
Hun har tidligere vært produsent for Trondheim kammermusikkfestival (2006–09) og leder av Trondheim International Chamber Music Competition (TICC) (2009–13), som arrangeres under festivalen.
I 2007–2015 var hun styremedlem i nyMusikk, avdeling Trondheim.
Jakob Duncan
Jakob Duncan (død 1685 i Altona, begravet i Göteborg) var en dansk general av skotsk herkomst. Han kom under den skånske krig (1675–1679) til Danmark som anfører for en vervet styrke. Han ledet de danske styrkene i slaget ved Halmstad i 1676.
Khishigbatyn Erdenet-Od
Khishigbatyn Erdenet-Od (født 7. juli 1975) er en mongolsk judoka.
Hun representerte Mongolia under Sommer-OL 2004 i Athen, der hun ble utslått i andre runde.
The Chief’s Blanket
The Chief's Blanket er en amerikansk stumfilm fra 1912, regissert av D. W. Griffith.
Handling
Når den store høvdingens kropp blir plassert foran begravelseshaugen av hans sørgende tapre soldater, og hans hellige teppe blir lagt over kroppen. En vaktpost blir etterlatt for å holde øye med området, høvdingens siste hvilested, ikke blir vanhelliget. Men etter at resten av stammen har dratt til landsbyen, når noen dukker opp og lykkes med å stjele teppet.
Tyvene skjenker også vaktposten whisky for å sørge for at han ikke hindrer dem fra å stjele teppet. Når de andre indianerne oppdager dette, sender de vaktposten i eksil, frem til han kan finne igjen teppet. Omtrent på denne tiden kommer det også en liten familie til fjell-området, men den gamle faren har dårlig helse.
Jostein Halgunset
Jostein Halgunset (født 1951) er professor i anatomi ved Det medisinske fakultet ved NTNU. Han er også daglig leder for Regional forskningsbiobank Midt-Norge (Biobank1) ved St. Olavs hospital. Biobanken utvikler løsninger for forskere som benytter humant biologisk materiale i medisinsk forskning.
Halgunset tok medisinsk embetseksamen ved Universitetet i Bergen i 1977. Han har blitt kåret til årets underviser av studentene ved Det medisinske fakultet ved NTNU i 1996, 2001, 2008, 2010 og 2015.
André Wohllebe
André Wohllebe (født 8. januar 1962 i Berlin, død 29. desember 2014 samme sted) var en tysk padler som deltok i de olympiske leker 1988 i Seoul og 1992 i Barcelona.
Wohllebe vant to olympiske bronsemedaljer under i padling under Sommer-OL 1988 i Seoul. Han kom på tredjeplass i K-1 1000 meter bak Greg Barton fra USA og Grant Davies fra Australia. Han var også en av den østtyske kvartetten som ble nummer tre på K-4 1000 meter. De andre padlene var Kay Bluhm, Andreas Stähle og Hans-Jörg Bliesener.
Fire år senere, under Sommer-OL 1992 i Barcelona, ble han olympisk mester i padling. Sammen med Oliver Kegel, Thomas Reineck og Mario von Appen vant de K-4 1000 meter foran Ungarn og Sovjetunionen. Han ble verdensmester i padling åtte ganger i perioden 1983 til 1993.
Seremoni
Seremoni betegner et sett med ritualer som brukes ved høytidelige anledninger.
En seremoni (jfr. lat. caerimonia, “respekt, ærbødighet (overfor gud, person eller ting); ritus”) er et sett av handlinger som blir utført på en måte som alle tilstedeværende deltakere er enige om eller kjenner til på forhånd. Formålet med seremonien er å danne ramme rundt en handling der en deltaker utfører denne for eksempel ved å deklamere et stykke tekst og derigjennom gi enkeltdeltakere en ny (eller fornyet) status. Resten av deltakerne er til stede for å kunne stadfeste at handlingen er utført.
Seremonier som er knyttet til livsløpet vårt – den nye statusen kan være en fødsel, å bli voksen, å starte et formelt samliv med et annet menneske, å bli gravlagt) – fins i alle kulturer og livssyn og forbindes gjerne under samlebetegnelsen overgangsriter. Andre typer seremonier kan være knyttet til konkurranser slik som den nye statusen det innebærer å bli utropt til vinner, eller de kan være knyttet til yrkeslivet slik som overgang til ny stilling, 30 år i firmaet, pensjonering, osv.
En seremoni antyder i prinsippet et brudd eller i like stor grad feiring av en overgang som er blitt institusjonalisert. Feiring av påske er et eksempel på brudd eller overgang i denne sammenheng. Pesach betyr «å gå over/forbi» og henviser til den bibelske beretningen om Moses s(2. Mosebok) om skal ha ført israelittene ut av fangenskapet i Egypt – jfr. den engelske betegnelsen passover.
Kristne seremonier som dåp er godt kjent i Norge. I andre tros- og livssynssamfunn har en også lignende seremonier.
Gazélec Ajaccio
Gazélec Football Club Ajaccio, også kalt GFC Ajaccio, er en fransk fotballklubb fra byen Ajaccio på Korsika. Gazélec Ajaccio rykket for første gang opp til Ligue 1, øverste nivået i fransk seriefotball, i 2015.
Kjønn (grammatikk)
Kjønn eller genus er innen lingvistikk en morfologisk kategori, der et ords tilhørighet uttrykkes gjennom bøying. Et språk sies å ha grammatiske kjønn når to kriterier er oppfylt:
Kjønnene
Det er fire kjønn som er vanlige:
Felleskjønn er en klasse som finnes i språk som ikke skiller mellom han- og hunkjønn, for eksempel dansk. På norsk kan riksmål og moderat bokmål sies å ha felleskjønn; i praksis er det innenfor bokmålsnormen snakk om en assimilering av hunkjønnsklassen i hankjønnsklassen, uten at noen ny klasse har oppstått.
Forholdet mellom grammatisk kjønn og naturlig kjønn er ikke alltid åpenbart. For eksempel er irsk cailin, «pike», maskulinum mens stail, «hingst», er femininum. Et annet kjent eksempel er tysk Mädchen, «pike» som på grunn av diminutivsendelsen -chen er neutrum (likeså meisje, «pike», med diminutivsendelsen -je, på hollandsk).
Forekomst
Grammatiske kjønn er svært utbredt i afroasiatiske språk, flere australske, dravidiske, indoeuropeiske og nordøstlige kaukasiske språk. Blant de indoeuropeiske språkene utmerker engelsk og afrikaans seg med svært svake elementer av grammatiske kjønn.
Niger-kongospråkene og de nordøstkaukasiske språkene har substantivklasser som fyller omtrent samme funksjon som kjønn, men som normalt klassifiseres som et separat fenomen.
Ola Otnes
Ola Otnes (født 2. september 1951 i Rendalen) er en norsk skuespiller. Otnes er ansatt ved Teater Ibsen i Skien og har en del TV- og film-opptredener bak seg.
Han var i 2002 og 2013 med i Hotel Cæsar som prest. I tillegg har han lest inn lydbøker.
Tiende
Tiende er en skatteform tidligst brukt i Mesopotamia. Den nevnes også i Bibelen, der det i Femte Mosebok 14,22 står: «Du skal gi tiende av all din avgrøde, av sæden som vokser på marken år for år.»
Historisk tiende i Norge
I Norge ble tiende innført under Sigurd Jorsalfares styre (1103–39). Skatten påbød alle å betale 1/10 av sitt innkomme til kirken, altså en tidel av gårdens avling. Tienden ble så fordelt med 1/4-part hver på kirke, biskop, prest og fattige.
Fisketienden skulle efter Gulatingslovens kap. 20 «svares under hjellen», før tørrfisken ble hentet fra fiskeværet. Denne delingen fortsatte i 300 år, inntil et bispemøte i Oslo i 1436 med erkebiskop Aslak Bolt som formann besluttet at erkebispen og hver biskop i provinsen skulle sørge for at egnede klerker ble hjulpet til universitetsstudier, finansiert ved den fjerdeparten som ifølge kristenretten skulle tilfalt de fattige.
Fjerdeparten som var tiltenkt de fattige, ble kalt «bondeluten» eller «bondelodden» og brukt i de enkelte bygder. Fordelingen stod fast frem til reformasjonen, men kirkeordinansen fra 1537 endret delingsforholdet, og bondeluten ble fjernet.
Kongetiende
Etter reformasjonen i 1536/37 ble den regulære tienden avløst av den såkalte kongetienden, noe som betød at kongen fikk hele skatten og selv kunne fordele denne. Ved forordning av 1801 ble kongetienden gjort om til en grunnbyrde eller grunnskatt på fast eiendom, som ble utredet in natura etter kapiteltakst eller i rene penger. Grunnbyrden ble opphevet først i 1918.
Adel var etter reformasjonen fritatt for å betale tiende mot å innkreve jordleien av kongens bønder, og av denne fikk de også beholde en god del selv.
Tiende i Danmark
Adam av Bremen var rundt 1068 opprørt over at selv de fattigste danskene skulle betale for de kirkelige tjenester, men på 1130-tallet synes tiende å være godtatt som ordning. Når bøndene høstet, ble hvert tiende nek brakt til kirkens låve. I andre land ble tiendet delt i fire: Til biskop, prest, kirke og de fattige, men i Danmark foregikk bare en tredeling, der de fattige ingenting fikk. Dette var den første egentlige skatten danske bønder var blitt pålagt, og det var biskopens andel de protesterte mot. Hans andel ble derfor kalt «biskopsgave».
Tiende i dag
I en del kristne trossamfunn praktiserer man fortsatt tiende som en frivillig fromhetshandling, det vil si at medlemmene frivillig betaler 1/10 av sin inntekt til kirken.
Sveriges bandyforbund
Svenska Bandyförbundet organiserer bandysporten i Sverige. Forbundet ble stiftet 5. april 1925 i Stockholm av 29 representanter fra 49 klubber. Sune Almkvist ble forbundets første formann. Det svenske bandyforbundet sluttet seg 26. august samme år til det svenske idrettsforbundet. Bandyidretten eksisterte i Sverige fra omtrent 1905, men ble fram til 1925 organisert av Svenska Fotbollförbundet. 12. februar 1955 var Sveriges bandyforbund med på å grunnlegge Det internasjonale bandyforbundet (FIB).
Det svenske bandyforbundet har, i likhet med det internasjonale bandyforbundet, hovedkvarter i Katrineholm. Forbundet består av 23 «distriktsförbund», som er fordelt i regionene «nord», «mitt» og «syd».
Seriespill
Siden 1931 har Sveriges bandyforbund arrangert nasjonalt seriespill. Fra starten til 1981 het øverste divisjon «Division I». Fra 1981 til 2007 ble øverste divisjon kalt «Allsvenskan», mens siden 2007 har toppdivisjonen hatt navnet Elitserien.
Hits vol. 2
Hits vol. 2 er et samlealbum med Carola, utgitt 27. november 1996.
Allround-NM på skøyter 1951 for damer
Allround-NM på skøyter 1951 for damer ble avholdt 17. og 18. februar 1951 på Hønefoss idrettspark i Hønefoss. Teknisk arrangør var Idrettsforeningen Liv. Norgesmester ble Randi Thorvaldsen, IF Liv.
Liste over CSCs proffseire
Nedenfor følger en liste over store proffseire av sykkellaget Team CSC.
Pokémon Sun og Moon
Pokémon Sun og Pokémon Moon er et rollespill som blir utvikla av Game Freak og utgitt av Nintendo på Nintendo 3DS. Spillene er de første i den sjuende generasjonen i Pokémon-serien og ble lansert internasjonalt i november 2016.
Handling
Historien finner sted i en tropisk skjærgård, på en gruppe øyer kjent som Alola-regionen. Den ledende vitenskapsmannen i Alola-regionen heter professor Kukui. Team Skull er navnet på en gruppe skurker fra Alola. The Aether Foundation er en organisasjon som forsøker å studere Ultra Beasts, mystiske skapninger fra en annen dimensjon. Selv om professor Oak ikke er med i Sun and Moon, tar fetteren hans Samson Oak hans plass.
Under et besøk til Aether Foundations base, kalt Aether Paradise, dukker en mystisk skapning kalt et «Ultra Beast» opp fra et ormehull. Men den trekker seg tilbake, før de rekker å beseire eller ta den til fange. Senere, etter at spilleren har beseiret Team Skull ved basen deres, avslører Gladion at Team Skull egentlig har jobbet for Aether Foundation. De har kidnappet Nebby, for å bruke disse kreftene for å tilkalle Ultra Beasts. Spilleren må deretter fortsette gjennom en rekke kamper på Aether Paradise med hjelp fra Hau og Gladion, og beseirer til slutt Aether-president Lusamine.
Men Lusamine blir avslørt for å være moren til Gladion og Lillie. Til tross for dette klarer Lusamine og Guzma å åpne et Ultra Wormhole, med hjelå fra Nebbys krefter. Dette får også Nebby til å utvikle seg til en kokong-lignende fasong, samtidig som Ultra Beasts slippes løs over hele Alola. Etter å ha kommet til den siste øya, må spilleren og Lillie gjennomføre et ritual for å utvikle Nebby til dens endelige form - Solgaleo eller Lunala avhengig av versjonen - ved øyas alter. I den aller siste kampen må spilleren slåss mot professor Kukui, for å bli utnevnt til Alolas aller første Pokémon League Champion.
Radio Drammen
Radio Drammen er en lokalradio for Drammen (og omegn). Den ble stiftet i 2003. Radio Drammen tok over etter Radio Aktuell, da Jærradiogruppen kjøpte seg inn i radiokanalen med 80%. Jærradiogruppen eier fra før av rundt 30 lokalradioer og er den største lokalradiokjeden i Norge. Radio Drammen skiftet i 2008 navn til Radio POWER, men fra nyttår står de uten radiokonsesjon for videre drift.
Radio Drammen sender på frekvens 107,0 – 105,0 – 104,6. De deler frekvens med Radio Sju og Radio Filadelfia (Drammen).
Tidligere programledere
Kilder: https://web.archive.org/web/20081121195542/http://radioassistant.com/industry/radio_1_dj_til_drammen.php
Cleopatra (1912)
Cleopatra er en amerikansk stumfilm fra 1912, regissert av Charles L. Gaskill.
Handling
Historien er sentrert rundt den sagnomsuste dronningen av Egypt, som hadde en affære med den romerske generalen Marc Antony.
Men affæren endte til syvende og sist katastrofalt for dem begge.
Record
En record er en samling med felter, muligens med ulike datatyper, typisk i et fastsatt antall og sekvens. Feltene kan også kalles medlemmer, spesielt innenfor objektorientert programmering, eller elementer, selv om dette kan feileaktig forveksles med elementene i en samling. En tupel kan, avhengig av konvensjonene til det spesifikke programmeringsspråket, betraktes som en record.
Andre betydninger
Innen databaser kan «record» vise til en enkelt rad, eller eventuelt én oppføring bestående av flere rader.
Olav Hagen (illustratør)
Olav Hagen (født 23. desember 1944) er en norsk illustratør. Han er utdannet ved Westerdals reklameskole der han studerte fra 1974 til 1976. Hagen arbeidet i reklamebyrå fram til 1984 da han ble frilans tegner på heltid. Han har hovedsakelig hatt illustrasjonsoppdrag for barne-, ungdoms- og skolebøker, men har også tegnet for tidsskrifter og reklame. Han arbeider med forskjellige teknikker og har et bredt uttrykksfelt. Olav Hagen har hatt mange utstillinger og mottatt flere priser.
Sternangustum
Sternangustum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, blankt brune trebukker. Antennene er tynne og noe kortere enn kroppen. Pronotum er tønneformet, mye smalere enn dekkvingene, som er jevnbrede. Beina er slanke.
Utbredelse
Slekten er utbredt i det vestlige, sentrale og sørlige Afrika.
Bong (Liberia)
Bong er et av Liberias 15 fylker, og er navngitt etter Mount Bong, et fjell sør i landet.
Monica Kristin Wold
Monica Kristin Wold (født 13. juni 1981 i Fredrikstad) er en norsk triatlet som representerer Fredrikstad Triatlonklubb i nasjonale og internasjonale konkurranser på sprintdistanse, normal-/olympisk distanse og halvdistanse (Ironman 70.3).
Karriere
I 2014 ble hun anbefalt å prøve triatlon og debuterte som triatlet under Soon Tryathlon, et lavterskel stevne som ledd i Folkehelseuka i Son i Akershus. Som vinner av dameklassen ble hun oppfordret til å satse videre i eliteklassen.
Under Europamesterskapet i 2016 deltok Wold i sin aldersklasse (age-group), og løp inn til en sjetteplass til tross for en skade som skulle vise seg å bli langvarig. Denne skaden forhindret henne fra å fullføre NM langdistanse, som ble arrangert som en del av Haugesund Ironman 70.3, men etter syklingen hadde hun plassering som beste ikke-profesjonelle utøver. Vinner av konkurransen ble Nicola Spirig fra Sveits. Kristin Lie ble norgesmester.
I 2017 deltok Wold både i Europamesterskapet på halvdistansen og i Verdensmesterskapet på normaldistansen.
Etter å ha vært ute i 2018 og 2019 som et resultat av skade, var Wold tilbake i 2020. Under Sprint NM på Håve i 2021 tok hun sin 7. mesterskapsmedalje. I tillegg ble hun sammenlagtvinner av Norgescupen i eliteklassen.
Wold trenes av den britiske triatlontreneren Martin Hill (Masters of Triathlon).
Sandeep Kumar (roer)
Eksterne lenker
Sandeep Kumar
Hydnefossen
Hydnefossen har ei totalt fallhøyde på 475 m og er det høyeste fossefallet i Buskerud. Den ligger i elva Hydna (også kalt Hornsbekken) ved Hornset i Hemsedal kommune. Hydnefossen starter som en segmentert stupfoss med 5–6 strømmer i et fritt fall på 155 meter og fortsetter nedover den bratte dalsiden mot dalbunnen som en kaskadefoss.
Omega 7
Gruppen var ansvarlig for flere bombeattentat mot Cubas delegasjon ved FN i New York, samt bombeaksjoner i Miami, New Jersey. I tillegg gjennomførte gruppen også bombeattentater i Canada og Puerto Rico. Gruppen drepte også eksilkubanerne som hadde tatt til orde for bedrede relasjoner mellom USA og Cuba. Hovedmålene til gruppen var å angripe personer tilknyttet den cubanske regjeringen samt organisasjoner eller bedrifter som samarbeidet eller gjorde forretninger med Cuba.
FBI stod lenge uten spor i saken, men etter noen år klarte de å identifisere noen av gruppens medlemmer. En intern splittelse innad i gruppen førte etterhvert til at FBI kunne spille på dette og etterhvert arrestere dens medlemmer. I perioden 1984-1986 ble lederen, Eduardo Arocena, samt en rekke andre medlemmer idømt lange fengselsstraffer. Mange av gruppens medlemmer viste seg å være veteraner fra den mislykkede invasjonen i Grisebukta i 1961.
Statens arbeidsmiljøinstitutt
Statens arbeidsmiljøinstitutt (STAMI) er et norsk statlig forskningsinstitutt organisert under Arbeids- og inkluderingsdepartementet. Instituttet utgjør et tverrfaglig kunnskapsmiljø med kompetanse innen blant annet medisin, fysiologi, kjemi, biologi, psykologi og statistikk. Instituttet retter seg mot alle deler av norsk arbeidsliv, og kartlegger miljø- og helseforhold, vurderer faremomenter og foreslår forebyggende tiltak på arbeidsplassene. Instituttet har en arbeidsmedisinsk klinikk som utreder pasienter med mulige arbeidsrelaterte sykdommer. Dessuten gis opplæring til verne- og helsepersonale og andre fagfolk.
Statens arbeidsmiljøinstitutt er organisert i følgende forskningsgrupper og områder:
Ferdinand II av Aragón
Ferdinand II av Aragón (spansk Fernando de Aragón, katalansk Ferran d'Aragó) «den katolske» (født 10. mars 1452 i Soz i Aragón, død 23. januar 1516 i Madrigalejo) var konge av Aragón, Castilla, Sicilia, Napoli og Navarra, og greve av Barcelona. Han var konge av et forent Spania i årene 1479–1516.
Medkonge, konge til stadig flere arveland
Allerede i 1466 med han medregent i Aragón, og i 1468 konge av Sicilia (som Ferdinand II).
Den 19. oktober 1469 giftet han seg med sin kusine, Isabella I av Castilla. Dette førte igjen til at de to rikene Aragón og Castilla forent i en personalunion i 1479. De to styrte det nye riket i fellesskap.
Ferdinand og Isabella støttet også handels- og oppdagelsesreisende. Dronning Isabelas støtte til Columbus førte til oppdagelsen av og den spanske koloniseringen av Latin-Amerika.
Ferdinands ekteskap
'''Barn i 1. ekteskap'''
Barn i andre ekteskap
Awaruitt
Awaruitt (også kalt Josephinitt) er en naturlig forekommende legering av nikkel og jern, med komposisjon fra Ni2Fe til Ni3Fe. Det ble første gang påvist i 1885 langs elven Gorge i Awarua Bay på South Island, New Zealand. Mineralet er også påvist i større mengder i Josephine County, Oregon, USA – hvorfra det alternative navnet josephinitt stammer.
Awaruitt ble første gang påvist i Norge ved innsjøen Feragen ved Røros, Trøndelag under leting etter platina i 1961-63 av geologen Ivar Grette Hultin. Forekomsten ble dengang ikke funnet drivverdig. I 2012 fikk det kanadiske gruveselskapet First Point Minerals konsesjon til å drive utvinning her.
Awaruitt kan brukes til utvinning av nikkel for produksjon av stål, uten å gå veien om forurensende nikkelsulfider.
Kehinde Wiley
Kehinde Wiley (født 1977 i Los Angeles) er en Ny York-basert portrettmaler som er kjent for sine naturalistiske malerier av afroamerikanere i klassiske positurer. Foruten venetianske klassiske malere, er han inspirert av fransk rokokkomaleri, islamsk arkitektur, afrikansk tekstildesign, samtidsmote og urban hip-hopkultur.
Wiley er utdannet ved San Francisco Art Institute og Yale University School of Art.
Petroleumstilsynet
Petroleumstilsynet (Ptil) er et norsk forvaltningsorgan underlagt Olje- og energidepartementet. Petroleumstilsynet har myndighetsansvar for sikkerhet, beredskap og arbeidsmiljø i petroleums­virksomheten i Norge.
Petroleumstilsynet ble 1. januar 2004 skilt ut fra Oljedirektoratet, og ble etablert som et selvstendig, statlig tilsynsorgan. Tilsynet holder til i Stavanger.
Petroleumstilsynets myndighetsansvar inkludert petroleumsanlegg og tilknyttede rørledningssystemer på Melkøya, Tjeldbergodden, Nyhamna, Kollsnes, Mongstad, Sture, Kårstø, Slagentangen og eventuelle framtidige, integrerte petroleumsanlegg. Videre rørledningssystemer som går til utlandet, i samsvar med traktater.
Myndighetsansvaret dekker alle faser av virksomheten; som ved planlegging, prosjektering, bygging, bruk og fjerning.
Oppgaver
Petroleumstilsynet har følgende oppgaver: